《集天迪丛桂堂呈仁甫汝存子脩》
明代·佘翔

松桂森森雨乍晴，客来湖海气纵横。壶觞不减山阴兴，词赋还齐邺下名。

曲径竹摇寒月影，空庭雁度朔风声。可知今日莲花社，也结柴桑漉酒生。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。